เป็นร้านสาขาเครือญาติกันกับข้าวมันไก่ตะวันออก แต่ไม่แน่ใจว่าเกี่ยวพันกันทางไหน สอบถามกับทางร้านก็เหมือนกับไม่อยากพูดถึง ก็เลยไม่อยากเซ้าซี้ถามต่อ ร้านนี้อยู่ตรงข้ามกับ สภ.เสม็ด หน้าร้านจอดรถได้สบาย ว่างเยอะแยะ 

การบริการรวดเร็วมากๆ เร็วสุดๆ มานั่งโต๊ะยังไม่ถึง 1 นาที ทุกอย่างมาวางพร้อมบนโต๊ะหมดเลย ตั้งแต่ไก่สับ ไก่คั่ว น้ำจิ้ม น้ำซุป แตงกวาและขิง ข้าวมันใส่ถ้วย ให้เราได้เลือกว่าจะทานอะไรดี อันไหนเราไม่เอาก็คืนเค้าได้ เอาไว้เฉพาะที่เราจะทาน สะดวก รวดเร็ว ทันใจมาก

ไก่สับ จานละ 50 บาท เครื่องใน จานละ 40 บาท
ข้าวมันถ้วยละ 10 บาท ราคาดี ไม่แพงเลย
ไก่เนื้อนุ่มตามประสาไก่กรง เนื้อจะไม่หนึบแบบไก่บ้าน แต่ราคาถูกกว่ามาก เนื้อไก่ชืดไปนิดนึง น้ำจิ้มพอช่วยได้
ข้าวหุงได้ดี หอม เมล็ดสวย ทานอร่อย
น้ำซุปพอใช้ได้ ตักมาร้อนๆ ซดชุ่มคอดี